stanford-oval/wikipedia huggingface dataset:
שבעה ימים באנטבה
הערות שוליים

↑  אינה טוקר, אנחל בונני בתפקיד יוני נתניהו, ליאור אשכנזי בתפקיד רבין: טריילר ראשון להפקה ההוליוודית על מבצע אנטבה, באתר ynet, 7 בדצמבר 2017
↑   עופר אדרת, סול דייוויד: "הטעות של יוני נתניהו כמעט הביאה לאסון", באתר הארץ, 27 במרץ 2018
↑  https://www.israelhayom.co.il/article/620441
↑  Jaafar, Ali (11 בפברואר 2016). "Jose Padilha In Negotiations To Direct 'Entebbe' For Working Title, Studiocanal – Berlin". Deadline. נבדק ב-1 באוגוסט 2016. {{cite news}}:  (עזרה)
↑  Jr, Mike Fleming (29 ביולי 2016). "Rosamund Pike, Daniel Bruhl & Vincent Cassel In Talks To Board Jose Padilha's 'Entebbe'". Deadline. נבדק ב-1 באוגוסט 2016. {{cite news}}:  (עזרה)
↑  "Filming of Entebbe begins". sauldavid.co.uk. Saul David. נבדק ב-5 במאי 2017. {{cite web}}:  (עזרה)
↑  "Filming starts at the Civic Centre. Yes, you read that correctly". iharrow.com. 13 בינואר 2017. אורכב מ-המקור ב-2017-01-14. נבדק ב-5 במאי 2017. {{cite news}}:  (עזרה)
↑  "Entebbe hijack film shoot stopped by real-life Libya plane hijack in Malta - The Ugandan". The Ugandan. 24 בדצמבר 2016. נבדק ב-5 במאי 2017. {{cite news}}:  (עזרה)
↑  אלעד שמחיוף, ‏הסרט על מבצע אנטבה שיעצבן את הישראלים, באתר ‏מאקו‏, 19 בפברואר 2018
↑  אמיר קמינר, "מחבלים הם אנשים - יש להם היגיון פנימי", 26 במרץ 2018
↑  אבנר שביט‏, "הטרוריסטים באנטבה היו אנושיים. הם יכלו להרוג את החטופים היהודים - ובחרו לא ללחוץ על ההדק", באתר וואלה, 26 במרץ 2018
↑  יעל שוב, "שבעה ימים באנטבה" מנסה לבטל את מיתוס הגבורה הישראלי, באתר Time Out ישראל, 29 במרץ 2018
↑  שמוליק דובדבני, לא המיתוס שגדלנו עליו: "7 ימים באנטבה" יעצבן אתכם, באתר ynet, 20 בפברואר 2018
↑   נירית אנדרמן, הוליווד ריפורטר: הסרט "שבעה ימים באנטבה" עומד להכעיס את נתניהו, באתר הארץ, 19 בפברואר 2018
↑  אבנר שביט, ברלין‏, תיק אנטבה: הסרט המדובר והשנוי במחלוקת "שבעה ימים באנטבה" הוא ההפך מ"מבצע יונתן", באתר וואלה, 20 בפברואר 2018
↑  אבנר שביט‏, נחיתת אונס: "שבעה ימים באנטבה" הוא סרט מופרך ומאולץ, באתר וואלה, 28 במרץ 2018
מסיבת עיתונאים בפסטיבל הסרטים בברלין
שמרת הזורע

| --- | --- |

 נתונים כלליים
 מייסדים:  שמרת, הזורע 
 תקופת הפעילות:  העשור של 1950 – הווה 
 ענפי תעשייה:  תעשיית הריהוט 
  
 www.shw.co.il
 
אריה ונחום ויסמן
שמרת הזורע היא רשת רהיטים שנוסדה בשנות החמישים כשותפות של המפעלים רהיטי שמרת ורהיטי הזורע, אשר היו שייכים לקיבוץ שמרת ולקיבוץ הזורע, בהתאמה. רהיטי שמרת התמחו, בעיקר, בייצור של רהיטי ארגז, כלומר מערכות קיר, שולחנות אוכל וכדומה. ואילו רהיטי הזורע התמחו, בעיקר, בייצור כיפופי עץ, מערכות ישיבה מרופדות, כורסאות מעוצבות וכדומה. הרהיטים יוצרו במפעלים של רהיטי שמרת ורהיטי הזורע וחלק אחר של רהיטי שמרת הזורע יובא מחו"ל ובעיקר מאיטליה.
בסוף שנות ה-90 נרכשה רשת שמרת הזורע מהקיבוצים שמרת והזורע על ידי קבוצת ויסמן אחזקות, אשר מייסדה ליאו ויסמן, היה מחלוצי תעשיית הרהיטים בישראל והקים ב-1932 את מפעל הרהיטים הגדול בארץ[דרוש מקור], בשכונת תל ארזה בירושלים. פעילות החברה שהחלה בבית מלאכה קטן בירושלים, הלכה והתפתחה עם השנים, החל בייצור רהיטים אישי ויוקרתי לקהל הירושלמי, דרך ריהוט ייצוגי לאישי ציבור, מנהיגים ומוסדות שונים ביישוב היהודי בארץ.
ברבות השנים הצטרפו לפעילות בניו של ליאו, אריה ונחום ויסמן, זאת תוך כדי ביצוע פרויקטים בתחום הייצור לשוק העסקי והמוסדי לצד פיתוח פעילות קמעונאית לשוק הירושלמי תחת השם "רהיטי ויסמן". כיום, מעל ל-85 שנה מאז הקמתה, עוסקת הקבוצה במספר פעילויות החולשות על שוק הרהיטים בארץ.
שחפת נגד סרטן שלפוחית השתן

חתך סכמטי לאורך שלפוחית השתן (של גבר) וסביבתה
חתך סכמטי לאורך המעטפת של שלפוחית השתן - ברוב המקרים (80% - 90%) תאי הסרטן אינם חודרים עד לשכבת השריר
שחפת נגד סרטן שלפוחית השתן היא שיטה רפואית מקובלת למניעת הישנות סרטן שטחי של שלפוחית השתן, על ידי שימוש בחיידקי שחפת מוחלשים. השיטה מצמצמת בכמחצית את מספר המקרים בהם חוזר סרטן מסוג זה לאחר שסולק בניתוח.
תיאור כללי של השיטה

סרטן שלפוחית השתן הוא הסרטן הרביעי בשכיחותו בגבר והשמיני בשכיחותו באישה. בישראל מתגלים כ-1,000 עד 1,500 מקרים חדשים של סרטן זה מדי שנה. בדרך כלל (80% - 90%) מדובר בסוג הלא חודרני של המחלה, דהיינו, הגידול איננו חודר לשריר השלפוחית, המכווץ אותה בזמן ההשתנה, אלא נשאר בשכבת הרירית או אפיתל המעבר (transitional cell), שמעליו. סרטן אפיתל המעבר נקרא Transitional Cell Carcinoma. הטיפול המקובל במקרים אלה הוא כריתה פשוטה של הגידול. הבעיה היא שאצל אחוז גבוה מאוד של החולים, עד 70% מהם, מופיע הגידול שוב.
השיטה המקובלת ביותר למלחמה בתופעה זו היא שטיפת השלפוחית אחרי הניתוח, בחיידקים מוחלשים של שחפת הבקר, תרכיב המכונה BCG (Bacillus Calmette Guerin) על שם שני ממציאיו. השטיפה גורמת לדלקת, המסמנת שאכן מערכת החיסון של הגוף נכנסה לפעולה. מערכת החיסון, שהתעוררה לפעולה נגד חיידקי השחפת, משמידה את תאי הסרטן שנותרו ובכך מונעת אצל מרבית החולים את חזרת המחלה. עם זאת, אצל שליש מהחולים בערך הגידול שב למרות הטיפול.
היסטוריה

החיידק הגורם לשחפת אצל האדם קרוי Mycobacterium tuberculosis ותואר לראשונה ב-1882 על ידי רוברט קוך, שזכה בשל כך בפרס נובל לפיזיולוגיה או לרפואה. חיידק קרוב מאוד אליו, בשם Mycobacterium bovis, שזוהה עוד כשלושים שנה קודם לכן (1854), גורם לשחפת הבקר, אך מסוגל גם הוא לגרום לשחפת אצל האדם. שני בקטריולוגים צרפתים ממכון פסטר, אלבר קלמט (Albert Calmette) (‏1863–1933) וקאמי גרן (Camille Guérin) (‏1872–1961) גילו ב-1908 דרך להחליש את חיידק שחפת הבקר, כך שאפשר יהיה להשתמש בו לחיסון נגד שחפת, אצל האדם, בלי שיגרום למחלה זו בעצמו. פיתוחו של החיסון בפועל ארך עוד אחת עשרה שנה, ורק כעבור שנתיים נוספות, ב-1921 השתמשו בתרכיב BCG לראשונה לחיסון בני אדם כנגד שחפת. ב-1929 פורסם לראשונה כי חולי שחפת, חולים בסרטן, משום מה, פחות מחבריהם הבריאים וכבר בשנות השלושים הועלה הרעיון לבדוק שמא החיסון לשחפת יכול להיות יעיל גם כנגד סרטן. עם זאת, רק ב-1976 הוכח לראשונה כי ניתן אכן להשתמש בחיסון נגד שחפת, לטיפול בסרטן שלפוחית השתן ועבר עוד כעשור שנים ויותר עד שהחל טיפול בשיטה זו בחולי סרטן מסוג זה באופן ממשי.
טכניקת הטיפול

מאז הניסוי הראשון בבני אדם ב-1976 לא השתנתה בעצם טכניקת הטיפול. בכפוף לנסיבותיו הייחודיות של כל מקרה, מקובל להמתין כשבועיים מיום הניתוח, כדי לאפשר לרקמת השלפוחית להתאושש מעט. כעבור שבועיים ובהנחה שאין צורך למשל בניתוח נוסף, מוזמן החולה לסדרה בת שישה טיפולים שבועיים. באמצעות קטטר מוחדר תרכיב ה-BCG לתוך שלפוחית השתן והחולה חייב להישאר שוכב עם התמיסה בתוכו במשך שעתיים, כאשר הוא מסתובב מידי רבע שעה, רבע סיבוב, כך שהתרכיב יבוא במגע מלא עם כל קירות השלפוחית. הטיפול אינו כואב, אין צורך באשפוז או בהרדמה ולו מקומית, הוא נעשה במשך שעתיים מדי שבוע, במשך שישה שבועות ובדרך כלל כרוך בתופעות לוואי קלות בלבד. בסיומו נדרש מעקב מידי מספר שבועות ולאחר מכן מידי מספר חודשים ובמקרים רבים למדי גם טיפול או טיפולים חוזרים, אף כי בדרך כלל קצרים יותר.
שחפת כטיפול במחלות נוספות

ההערכה היא שהשיטה פועלת ככל הנראה גם במקרים של סוגי סרטן אחרים, לרבות מלנומה או סרטן הריאה, וישנם סימנים שהיא יכולה למנוע או לרפא במקרים מסוימים מחלות אחרות, לרבות צרעת, סוכרת סוג 1 (סוכרת נעורים), טרשת נפוצה, מחלת פרקינסון. עם זאת, בכל התחומים האחרים המחקר עדיין בראשיתו ורק בכל הנוגע למניעת חזרת סרטן שלפוחית השתן השימוש בשיטה הוא מעשי, מקובל ומצליח.
ראו גם

HIV נגד לוקמיה
הערות שוליים

↑  מאמר מסכם מצב, נכון למרץ 2001 - "BCG Immunotherapy for superficial bladder cancer"
↑  "A Randomized Trial of Intravesical Doxorubicin and Immunotherapy with Bacille Calmette–Guérin for Transitional-Cell Carcinoma of the Bladder", ב-New England Journal of Medicine, אוקטובר 1991
↑  מאמרם של מורלס, איידינגר וברוס, Journal of Urology, 1976, מובא במאמרם המסכם של ריצ'רד לוקייר ודויד גילת, מ-2001
↑  "דף מידע בנושא: טיפול ב-BCG לסרטן שלפוחית השתן", המחלקה לאורולוגיה, בית חולים הדסה
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
שברולט קמארו הדור השני

| --- | --- |

 מאפיינים כלליים
 יצרן:  שברולט
 שנות ייצור:  1981-1970
 הרכבה:  קליפורניה
 מודל קודם:  שברולט קמארו הדור הראשון 
 מודל אחריו:  שברולט קמארו הדור השלישי 
 סיווג:  מכונית פוני
 אורך:  195.4 אינץ' 
 רוחב:  74.4 אינץ' 
 גובה:  49.1 אינץ' 
 בסיס גלגלים:  108 אינץ' 
 מפרט טכני
 מנוע:  מנוע בנזין 
 
שברולט קמארו הדור השני היא מכונית פוני אמריקאית, שיוצרה על ידי שברולט בין השנים 1970 ל-1981.
המודלים שמשתתפים בדור השני

המודלים היו ממש דומים חוץ מה-SS שהיה שונה מהם.
המודלים שמשתתפים בדור השני > RS

הגיע עם מנוע V8 3.8 L שמספק כ-350 כ"ס ובהמשך עם מנוע אחר.
המודלים שמשתתפים בדור השני > Z28

הגיע עם מנוע V8 3.8 L שמספק כ-350 כ"ס ובהמשך עלה הכוח סוס בקצת.
המודלים שמשתתפים בדור השני > SS

הגיע עם מנוע V8 3.8 L שמספק כ-350 כ"ס ובהמשך עם מנוע V8, שונה בצורה מהמודלים האחרים.
Z28
SS
RS
שיפורים לפי שנה

1970- התחלת היצוא.
1971- קצת שינויים במראה.
1972- עצירת היצור למשך 174 יום עקב תקלות.
1973- חבילות חדשות לרכבים.
1974- גדילה בכמה מ"מ.
1975- העלאת הספק ה-כ"ס.
1976- שינויים במראה.
1977- העלאת הכוח סוס לקמארו Z28.
1978- צבעי גוף חדשים.
1979- החלפת פנים המכונית.
1980- החלפת מנוע V6 ל- V8.
1981- הוספת בקרת מחשב למנוע וסיום יצור.
גלריה

RS
SS
SS
SS
SS
SS
Z28
Z28
Z28
Z28
ראו גם

שברולט קמארו
שברולט קמארו הדור השישי
שברולט קמארו הדור החמישי
שברולט קמארו הדור הרביעי
שברולט קמארו הדור השלישי
הערות שוליים

↑  שברולט קמארו - היסטוריה web.archive.org/web/20151116201845
↑  שברולט קמארו ss-396, שנת 1970 carfolio.com/chevrolet-camaro-ss-396
ערך זה הוא קצרמרבנושא כלי רכב. אתם מוזמנים לתרום לוויקיפדיה ו.
שברולט קרוז

| --- | --- |

 מאפיינים כלליים
 יצרן:  ג'נרל מוטורס 
 מודל קודם:  שברולט קובלט, Chevrolet Vectra, Chevrolet Astra 
 אורך:  4,597 מ"מ 
 
שברולט קרוז (באנגלית: Chevrolet Cruze) היא מכונית משפחתית של ג'נרל מוטורס האמריקאית המשווקת תחת המותג שברולט.
ה"שברולט קרוז" מוגדרת בארצות הברית כמכונית קומפקטית.

המכונית הוצגה לראשונה בשנת 2008, כמחליפתה של שברולט אופטרה. בניגוד לאופטרה, הקרוז פותחה בשיתוף פעולה עם אופל (שהיא החטיבה האירופאית של ג'נרל מוטורס) והפלטפורמה שלה משמשת בסיס גם למכונית המשפחתית המקבילה אופל אסטרה. פלטפורמת הקרוז משמשת מספר רב של דגמים נוספים מבית ג'נרל מוטורס כמו אופל זפירה, שברולט אורלנדו, אופל קסקדה ועוד.
היסטוריה

מאז השקתה בסוף שנת 2008 נחשבת הקרוז לאחד ממנועי הצמיחה העיקריים של המותג שברולט בשווקים שמחוץ לארצות הברית. בשנת 2011, הייתה הקרוז המכונית הנמכרת ביותר של ג'נרל מוטורס ברחבי העולם. כדי לשמור על קצב מכירותיה הגבוה למרות גילה המתקדם בוצעה במכונית מתיחת פנים קלה בסוף שנת 2012 (מודל 2013 בישראל), הכללה מספר עדכונים קוסמטיים לחזית המכונית וכן מספר עדכונים מכניים שנועדו לצמצום צריכת הדלק של המכונית. בין היתר קצרה שברולט את ההילוך הראשון בתיבת ההילוכים האוטומטית והתקינה לרכב קיט בשם Eco Smart שנועד לצמצם את פליטת המזהמים של הרכב.
כראוי למכונית גלובאלית שמשווקת במספר רב של שווקים בכל רחבי העולם, מוצעת המכונית עם מגוון רחב יחסית של מנועים. לישראל הגיעה הקרוז עם תחילת שיווקה במבחר של שני מנועי בנזין - 1.6 ליטר עם 113 כוחות סוס ו-1.8 ליטר עם 140 כוחות סוס. בשנת 2010 עודכנה תוכנת ניהול המנוע בגרסת ה-1.6 ליטר והספקה המרבי עלה ל-124 כוחות סוס. שני המנועים שודכו בישראל לתיבת הילוכים אוטומטית עם שישה הילוכים. 
בתחילת שנת 2012 השיקה יוניברסל מוטורס ישראל (יבואנית שברולט לישראל) גרסה נוספת של הקרוז, שצוידה במנוע 1.4 ליטר טורבו-בנזין בהספק מרבי של 140 כוחות סוס ובתיבת הילוכים אוטומטית. גרסה זו הגיעה לישראל מארצות הברית (גרסאות ה-1.6 וה-1.8 ליטר מגיעות ארצה מקוריאה הדרומית) והוצעה ברמת אבזור גבוהה יחסית לגרסאות האחרות, לכן מחירה היה גבוה יחסית והיא לא זכתה להצלחה בשוק המקומי. שיווקה הופסק פחות משנה לאחר מכן. 
בתחילת שנת 2014 חזרה גרסת ה-1.4 ליטר טורבו לישראל, הפעם כשהיא מיוצרת במפעל בקוריאה הדרומית.
בשנת 2011 חשפה שברולט העולמית גרסת האצ'בק (5 דלתות) לקרוז, שהתבססה על מכלולי גרסת הסדאן (4 דלתות) המוכרת ונועדה לקרוץ בעיקר לשוק הרכב האירופאי, שמעדיף באופן מסורתי תצורת מרכב זו. במהלך שנת 2012 חשפה שברולט גם גרסת סטיישן לקרוז, שהתבססה גם היא על מכלולי הסדאן אך הציעה תא מטען גדול בצורה משמעותית - כ-1,500 ליטרים. שני הדגמים הללו הושקו בישראל רק בתחילת שנת 2013, במסגרת מתיחת הפנים של כל דגמי הקרוז. גרסת הסטיישן משווקת בישראל עם מנוע ה-1.8 ליטר בנזין בלבד, בעוד גרסת ההאצ'בק משווקת בישראל עם מנוע ה-1.6 ליטר בנזין ומתחילת שנת 2014 גם עם מנוע ה-1.4 ליטר טורבו-בנזין.
הדור השני של שברולט קרוז נחשף באמצע שנת 2015 ושיווקו החל רק באמצע 2016.שברולט קרוז הדור השני קיבל מנוע 1.4 טורבו המפיק 153 כוחות סוס שמאיץ מ-0 ל-100 ב 7.7 שניות בלבד. שברולט קרוז הגיע לישראל בסוף 2016 ומציע שתי רמות גימור: LT ו premier, כשגרסת ה premier המפוארת מבין השתיים, מוצעת עם ריפודי עור, מושב נהג מתכוונן חשמלי ועוד. צריכת הדלק של הקרוז החדשה עומדת על 13.5 ק"מ\ליטר. תא המטען של הקרוז נותן נפח של 419 ליטר ובתוכו שקע חשמלי בעל 120 וולט. הקרוז עבר מתיחת פנים גדולה מאוד ולא דומה לדגם היוצא, גם תיבת ההילוכים חדשה מהקודמת. לסיכום, הדור השני של הקרוז בא לפצות על כל התקלות שהיו בדור הקודם.
מפרט טכני > מערכת הנעה

נפח מנוע	1399 סמ"ק.
הספק מרבי (כ"ס/סל"ד  153/5,600.
מומנט מרבי  (קג"מ/סל"ד  4000- 24.4/2000.
פליטת CO2 (גר'/ק"מ) 	184.
תיבת הילוכים	אוטומט 6 הילוכים.
מפרט טכני > דלק (על פי נתוני יצרן)

(נתונים לפי גרסת ה-premier)
צריכת דלק עירונית  12.3 קילומרים לליטר.
צריכת דלק בינעירוני 16.6 קילומטרים לליטר.
צריכת דלק משולבת  14.3 קילומטרים לליטר.
מכל דלק	52 ליטרים.
מפרט טכני > מידות

רוחק סרנים (מ"מ)	אחורי: 1557 קדמי:1544.
אורך (מ"מ)	4,666.
רוחב (מ"מ)	1,791.
מפרט טכני > חישוקים וצמיגים

מידת צמיג	225/45 R17.
גלגל חלופי	  מלא.
מפרט טכני > בטיחות

10   כריות אוויר.
ביטול כרית קדמית	+.
ESP	+.
4 בלמי דיסק.
Isofix עיגוני	+.
בטיחות

ב-2009, נקראו 1,500 בעלי שברולט קרוז למוסכים עקב תקלה במחשב הרכב. בנוסף הגיעו מספר תלונות על כיבוי פתאומי של המנוע במהלך נסיעה במהירות איטית.
כל דגמי הקרוז מצוידים בעשר כריות אוויר: שתי כריות אוויר קדמיות, עם אפשרות ניתוק כרית האוויר של הנוסע הקדמי לצורך הסעת ילדים; ארבע כריות צד להגנה על החזה והאגן, וכריות וילון המכסות את החלונות ועמודי הצד של המכונית. מערכת הניהול של כריות האוויר (SDM) קובעת את סדר הפתיחה של חגורות הבטיחות בהתאם למיקום ההתנגשות, ואת זמני התגובה של כריות האוויר בהתאם לחומרת ההתנגשות.
מכלול הדוושות מתקפל בפגיעה חזיתית בעוצמה בינונית ומעלה, כדי להקטין את החדירה לאזור הרגליים ואת סכנת הפגיעה ברגלי הנהג.
התכנון המיוחד של מכסה תא המנוע מפחית את הסכנה של פגיעת ראשו של הולך רגל במנוע במקרה של תאונה. הדבר נעשה על ידי הגדלת המרחק בינו לבין המנוע, שימוש בצירים מיוחדים שמגביהים את מכסה המנוע במקרה של התנגשות, ותכנון מכסה המנוע עצמו למעיכה מוגברת המסייעת לספוג את עוצמת הפגיעה. מערכת ה-ABS משתמשת בנתונים המגיעים מחיישני הגלגלים כדי לווסת את הבלימה של כל גלגל בנפרד, ומסייעת לקצר את מרחקי העצירה, להגביר את היציבות ולאפשר שליטה בהיגוי גם בשעת בלימה חזקה. מערכת EBD מחלקת את כוח הבלימה בין הסרן הקדמי לאחורי בהתאם לעומס, עם בקרה אחורית נפרדת, לשיפור היציבות והבלימה בשעת פנייה, ושימוש יעיל יותר בבלמים האחוריים בעת נשיאת מטענים כבדים. מערכת בקרת משיכה (TCS) הכלולה במפרט הסטנדרטי מווסתת את מומנט המנוע ומפעילה את הבלמים במידת הצורך כדי להעניק אחיזת כביש אופטימלית בעת הזינוק או בזמן האצה.
חיישני מערכת ה-ABS מבחינים מראש באפשרות של סחרור של אחד הגלגלים, ומונעת אותו באמצעות הפחתת מומנט המנוע או הפעלה של אחד הבלמים הקדמיים.
מערכת בקרת היציבות (ESC), הכלולה גם היא במפרט הסטנדרטי של המכונית, משתמשת במערכות ה-ABS וה-TCS כדי לתקן בצורה עדינה טעויות של הנהג הנובעות משיקול לקוי או מהתלהבות-יתר. המערכת משתמשת במידע המגיע מחיישן סבסוב, מחיישן תאוצה רוחבית ומחיישן זווית הסיבוב של ההגה כדי לוודא שהמכונית עוקבת אחרי כיוון הנסיעה של הגלגלים הקדמיים. המערכת מפעילה את הבלמים בצורה סלקטיבית כדי למנוע היגוי יתר או תת-היגוי, ומפחיתה במידת הצורך את פתיחת המצערת האלקטרונית.
הערות שוליים

↑  נחשפה: שברולט "קרוז" החדשה - מחליפת האופטרה, באתר גלובס, 21 באוגוסט 2008
↑  דובי בן גדליהו, ‏הושקה רשמית: שברולט קרוז החדשה, באתר גלובס, 19 באפריל 2009
↑  דובי בן-גדליהו, ‏שלושה כלי רכב שצפויים לכבוש את השוק בשנה הבאה, באתר גלובס, 14 בנובמבר 2008
↑  סוכנויות הידיעות, 10 המכוניות הפופולריות בעולם, באתר כלכליסט, 27 ביוני 2011
↑  דובי בן גדליהו, ‏שברולט משיקה: "קרוז" 1.4 טורבו וגרסה זולה ל"קפטיבה", באתר גלובס, 8 בינואר 2012
↑  תומר הדר, שברולט מציגה: קרוז משודרגת, באתר כלכליסט, 13 בדצמבר 2010
↑  דניאל שמיל, דגם מחודש עם אותה תיבת הילוכים בעייתית, באתר הארץ, 1 בפברואר 2011
↑  דובי בן גדליהו, ‏מנוע חזק ונוחות נסיעה: שברולט קרוז תחזור לקדמת הבמה?, באתר גלובס, 9 בדצמבר 2016
↑  דניאל שמיל, 1,500 בעלי שברולט קרוז נקראים למוסכים עקב תקלה במחשב הרכב, באתר הארץ, 5 באוגוסט 2009
↑  דניאל שמיל, תלונות: שברולט קרוז נכבית בפתאומיות  באמצע נסיעה, באתר TheMarker‏, 25 ביולי 2009
| --- | --- |
בקרת זהויות :  NLI: 987007593181605171  LCCN: sh2012003269
שירות ציבורי

ערך זה עוסק בשירות הניתן לציבור על ידי המדינה או מי שקיבל זיכיון מטעמה. אם התכוונתם לעובדי המדינה והרשויות מקומיות, ראו .
מרחצאות ציבוריים שפעלו ברומא העתיקה ופעילים עד ימינו
שירות ציבורי הוא שירות שניתן לציבור על ידי המדינה (באמצעות המגזר הציבורי) או מי שקיבל זיכיון לכך מטעמה. גבולותיו של המושג משתנים ממדינה למדינה (מדינת רווחה מרחיבה את גבולותיו של מושג זה), ולעיתים משתנים גבולותיו בתוך אותה מדינה, בהקשרים שונים.
בשירותים הציבוריים יש הניתנים ללא כוונת רווח (חינם או בתשלום חלקי), על ידי המגזר הציבורי או המגזר השלישי, ויש הניתנים על ידי גופים עסקיים, תמורת תשלום מלא או מסובסד. גם כאשר שירות ציבורי ניתן בתשלום בידי גוף פרטי, הוא כפוף לרגולציה נרחבת מזו המופעלת על כלל הפעילות הכלכלית. אחדים מהשירותים הציבוריים מהווים מימוש של זכויות האדם, כגון הזכות לחינוך והזכות לבריאות.
בנוסף לשירות הבסיסי הכלול בשירות הציבורי, פעמים רבות ניתן לרכוש באופן פרטי שיפורים והרחבות לשירות זה. דוגמה: בנוסף לחינוך הציבורי ניתן לרכוש חינוך פרטי; בנוסף לשירותי הבריאות הציבוריים ניתו לרכוש טיפול רפואי פרטי.
בחוקי מדינת ישראל

חוק שוויון זכויות לאנשים עם מוגבלות מחייב להבטיח נגישות של שירות ציבורי לאנשים עם מוגבלות. בחוק מוגדר שירות ציבורי כשירות המיועד לכלל הציבור או לחלק בלתי מסוים ממנו, שירות הניתן בידי גוף ציבורי ושירות הניתן במקום ציבורי. רשימת השירותים המיועדים לכלל הציבור כוללת:
בחוק איסור הפליה במוצרים, בשירותים ובכניסה למקומות בידור ולמקומות ציבוריים מוגדר שירות ציבורי כשירותי תחבורה (אוטובוסים, רכבות, תובלה אווירית, אניות, שירותי הסעה והשכרת רכב), תקשורת, אנרגיה, חינוך, תרבות, בידור, תיירות ושירותים פיננסיים (שירותי בנקאות, מתן אשראי וביטוח), המיועדים לשימוש הציבור. החוק אוסר הפליה במתן שירות ציבורי, מחמת גזע, דת או קבוצה דתית, לאום, ארץ מוצא, מין, נטייה מינית, השקפה, השתייכות מפלגתית, גיל, מעמד אישי או הורות.
חוק יישוב סכסוכי עבודה עוסק, בין השאר, בשביתות בשירות ציבורי, ומגדיר שירות ציבורי:
חוק העונשין אינו מגדיר שירות ציבורי, אך קובע עונש של שלוש שנות מאסר למי שמפריע לקיום שירות ציבורי או מחבל בו, תוך פגיעה בגופו או בנכסיו של חברו או איום או הפחדה או בכוח חרם או איום בחרם עליו או על נכסיו וללא כל סיבה או הצדק סבירים לחרם.
מגדל האשפוז המרכזי במרכז הרפואי ע"ש חיים שיבא - תל השומר
מסדר בוקר והתעמלות בבית הספר בקריית מלאכי
שלוחי מצווה אינם ניזוקים

שלוחי מצווה אינם ניזוקים הוא הוא כלל הלכתי שלפיו העוסקים במצווה אינם ניזוקים בשעת התעסקותם בה. חריג מכלל זה הוא מקרה בו מצוי היזק במקום אליו הולך האדם.
מקור

מקור הכלל הוא בתלמוד בבלי מסכת פסחים שם אמר רבי אלעזר ש”שלוחי מצוה אינן ניזוקין לא בהליכתן ולא בחזירתן”. וראיה לכך שאינם ניזוקים בהליכתם לדבר מצווה מדברי איסי בן יהודה שלמד בקל וחומר מעלייה לרגל שנאמר עליה בתורה ”ולא יחמד איש את ארצך” (ספר שמות, פרק ל"ד, פסוק כ"ד), ונלמד מכך שבזמן שלא תהיה בבית פרתך תרעה וחיות לא יזיקו לה, התרנגולת שלך תנקר באשפה וחולדות לא יזיקו לה. קל וחומר בני אדם שאין דרכן להנזק כמו חיות, שבזמן שעוסקים במצווה אינם ניזוקים. התלמוד מביא ראיה נוספת, לכך שאינם ניזוקים בחזרתם מעשיית המצווה, מהפסוק ”ופנית בבוקר והלכת לאוהליך” (ספר דברים, פרק ט"ז, פסוק ז'), מלמד שכשחוזרים מוצאים אוהל שלם.
שימוש בכלל

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
שימוש בכלל > במקום שמצוי היזק

התלמוד מחריג מכלל זה מקום בו מצוי היזק. כך, בספר חסידים נכתבה ביקורת חריפה כנגד מי שיוצא לדרכים בעת סכנה כדי ללמוד תורה.
הערות שוליים

↑  האימרה מובאת בכמה מקומות נוספים בתלמוד. תלמוד בבלי, מסכת יומא, דף י"א, עמוד א'. תלמוד בבלי, מסכת קידושין, דף ל"ט, עמוד ב'. תלמוד בבלי, מסכת חולין, דף קמ"ב, עמוד א'.
↑  תלמוד בבלי, מסכת פסחים, דף ח', עמוד א'
↑  תלמוד בבלי, מסכת פסחים, דף ח', עמוד א'
↑  ספר חסידים/תתקנה
רשין מקדונלד

רשין מקדונלד (באנגלית: Rusheen McDonald; נולד ב-17 באוגוסט 1992) הוא אתלט ג'מייקני. זוכה מדליית ארד באליפות העולם באולם (גלאזגו 2024) ושיאן ג'מייקה בריצת 400 מטר.
ביוגרפיה

מקדונלד נולד במנדוויל.
ביוגרפיה > 2012

במבחנים הג'מייקנים לאולימפיאדת לונדון (2012) סיים מקדונלד במקום השני בריצת 400 מטר בתוצאה של 45.1 שניות. במשחקים עצמם בשלב המוקדמות הוא קבע תוצאה של 46.67 שניות ואל הצלינלעלות לשלב חצי הגמר.
ביוגרפיה > 2013 > מדליית כסף באליפות עולם

באליפות העולם שנערכה במוסקבה, רוסיה בשנת 2013 זכה מקדונלד במדליית כסף בריצת שליחים 4x400 מטר בתוצאה של 2:59.88 דקות, אחרי ארצות הברית (2:58.71 דקות) ולפני רוסיה (2:59.90 דקות).
ביוגרפיה > 2015

באליפות העולם שנערכה בבייג'ינג, סין בשנת 2015 בשלב המוקדמות קבע מקדונלד בריצת 400 מטר, שיא ג'מייקה חדש של 43.93 שניות, שיפור לשיא בן ה-5 שנים של ג'רמיין גונזלס (44.40 שניות) ועלה מהמקום השני אחרי יוסף מסרחי מערב הסעודית שקבע תוצאה זהה ושיא אפריקה חדש. בחצי הגמר קבע תוצאה של 44.86 שניות ולא העפיל לגמר.
ביוגרפיה > 2016

באולימפיאדת ריו דה ז'ניירו זכה עם ג'מייקה במדליית כסף בריצת שליחים 4x400 מטר בתוצאה של 2:58.16 דקות. בריצת 400 מטר קבע תוצאה של 46.12 שניות ולא העפיל לגמר.
ביוגרפיה > 2024 > מדליית ארד באליפותה עולם באלם

באליפות העולם באולם שנערכה בגלאזגו, הממלכה המאוחדת ב-2 במרץ 2024 זכה במדליית ארד בריצת 400 מטר בשיא אישי חדש של 45.65 שניות, אחרי אלכסנדר דום מבלגיה (45.25 שניות) וקרסטן ורהולם מנורווגיה (45.34 שניות).
שיאים אישיים > אצטדיון

ריצת 200 מטר: 20.57 שניות (2015)
ריצת 300 מטר: 31.97 שניות (2013)
ריצת 400 מטר: 43.93 שניות (2015)
שיאים אישיים > אולם

ריצת 400 מטר: 45.65 שניות (2024)
שחק אותה כמו מייקל

| --- | --- |

 בימוי:  ג'ון שולץ
 הופק בידי:  בארי ג'וזפסון
 תסריט:  מייקל אליוט ג'ורדן מופט
 עריכה:  פטר ברגר 
 שחקנים ראשיים:  ליל באו וואו מוריס צ'סנט ג'ונתן ליפניקי ברנדה סונג רוברט פורסטר קריספין גלובר יוג'ין לוי
 מוזיקה:  ריצ'רד גיבס 
 צילום:  שון מאורר 
 מדינה:  ארצות הברית 
 חברת הפקה:  NBA Entertainment, בארי ג'וזפסון 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  3 ביולי 2002
 משך הקרנה:  100 דקות
 שפת הסרט:  אנגלית
 סוגה:  סרט קומדיה, סרט פנטזיה 
 תקציב:  33,000,000 $
 הכנסות:  62,274,780 $
 הכנסות באתר מוג'ו:   likemike
 סרט הבא:  שחק אותה כמו מייקל 2
 דף הסרט ב־IMDb
 
שחק אותה כמו מייקל (באנגלית: Like Mike) הוא סרט מז'אנר קומדיית ספורט משנת 2002 שבויים על ידי ג'ון שולץ והופק על ידי בארי ג'וזפסון. בסרט מככבים ליל באו וואו, מוריס צ'סנט, ג'ונתן ליפניקי וברנדה סונג. הסרט הופץ על ידי פוקס המאה ה-20 והוא הופק בשיתוף עם חברת NBA Entertainment, שבין השאר עזרה בהבאת הרבה הופעות משנה ואורח של שחקני NBA.
שחקנים > תפקידים ראשיים

ליל באו וואו - קלווין קיימבריג'
מוריס צ'סנט - טרייסי ריינולדס
ג'ונתן ליפניקי - מרף
ברנדה סונג - רג' סטיבנס
ג'סי פלמונס - אוקס
רוברט פורסטר - המאמן וגנר
ג'וליוס ריטר - מרלון
קריספין גלובר - סטן ביטלמן
אן מירה - האחות תרזה
יוג'ין לוי - מישק נפטון
ג'ימי קימל - לקוח
שחקנים > הופעות אורח

בעקבות שיתוף הפעולה עם ליגת ה-NBA השתתפו הרבה שחקנים ובעלי תפקידים מהליגה בסרט והם:
| 0 | 1 | 2 |
| --- | --- | --- |
|  ארצות הברית וינס קרטר  ארצות הברית מייקל פינלי  ארצות הברית סטיב פרנסיס  ארצות הברית אלן אייברסון  ארצות הברית ג'ייסון קיד  ארצות הברית דזמונד מייסון  ארצות הברית טרייסי מקגריידי  ארצות הברית אלונזו מורנינג |  קנדה סטיב נאש  גרמניה דירק נוביצקי  ארצות הברית גארי פייטון  ארצות הברית אחמד רשאד (שדרן)  ארצות הברית ג'ייסון ריצ'רדסון  ארצות הברית מייקל דוליק  ארצות הברית דייוויד רובינסון  ארצות הברית רג'י תיאוס (שדרן) |  ארצות הברית ג'רלד וולאס  ארצות הברית ראשיד וולאס  ארצות הברית כריס ובר  ארצות הברית פט קרוס (בעל קבוצה)  ארצות הברית טום טולברט  ארצות הברית ג'ון תומפסון  ארצות הברית פיטר קורנל |
פסקול

הסרט כלל עשרה שירים, כשחלק מהם מבוצעים על ידי השחקן הראשי של הסרט, ליל בוו וואו, שהוא גם זמר ראפ. חלק מהשירים הם: "כדורסל" של בוו וואו, "Take ya home", "NBA 2K2" של בוו וואו, "Rule" של נאז ואמריה ועוד.
ביקורת

הסרט קיבל ביקורות בינוניות. האתר Rotten Tomatoes נתן לסרט תוצאה של 57%, המבוססת על 97 מבקרים שמתוכם 55 נתנו ביקורת טובה. הסרט קיבל ציון 5.5 מתוך 10 על ידי המבקרים בממוצע. בנוסף נכתב ש"הסרט נעים ובלתי מזיק לצפייה לילדים, אך המבוגרים לא יהנו כל כך מהסנטימנטליות ומהסוף הצפוי".
התקציב של הסרט היה 30,000,000 $, והוא הכניס 62,274,780 $, כך שהסרט היה הצלחה עם רווח של 32,274,780 $.
הערות שוליים

↑  http://www.rottentomatoes.com/m/like_mike/
שונה מהנוף

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"שונה מהנוף" הוא סינגל שהוקלט על ידי הזמרת הישראלית עדן בן זקן בשיתוף הזמר והמוזיקאי עדן חסון. השיר יצא לאור ב-4 ביולי 2019, על ידי חברת התקליטים הישראלית Mobile1 Music, כסינגל שלא מתוך אלבום. סינגל זה יצא כחלק מקידום מסע ההופעות המשותפות של בן זקן וחסון.
עם יציאתו נכנס השיר אל המקום ה-3 במצעד של מדיה פורסט.